**ShARTNOMA № \_\_\_\_\_\_\_\_\_\_\_\_\_\_\_\_\_\_\_\_\_**

 “Ipotekaga boshlang’ich badal” omonat turi bo‘yicha

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_  |  | \_\_\_\_\_\_\_\_\_\_\_\_\_\_\_\_\_\_\_\_  |

 ATB “Biznesni rivojlantirish banki” ­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_ Nizomi hamda \_\_\_\_\_\_\_\_\_\_\_\_\_\_ dagi \_\_\_\_\_\_\_\_\_\_\_\_\_\_\_\_\_\_-sonli Bosh Ishonchnoma asosida harakat qiluvchi \_\_\_\_\_\_\_\_\_\_\_\_\_\_\_\_\_ (keyingi matnlarda “Bank” deb ataluvchi) bir tomondan va fuqaro \_\_\_\_\_\_\_\_\_\_\_\_\_\_\_\_\_\_\_\_\_\_\_ (keyingi matnlarda “Omonatchi” deb ataluvchi) ikkinchi tomondan ushbu shartnomani quyidagilar to‘g‘risida tuzdilar:

1. **Shartnoma predmeti**

1.1. Ushbu shartnomaga muvofiq “Bank” “Omonatchi”dan \_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) miqdordagi pul mablag‘ini “\_\_\_\_\_\_\_\_\_\_\_\_\_\_\_\_\_\_\_,” jamg‘arma omonat turiga mazkur shartnomada belgilangan shartlar asosida qabul qilish, amaldagi tartibda foiz hisoblash va shartnomada belgilangan muddatdan so‘ng qaytarib berish shartlari bilan qabul qilib oladi.

1.2. Omonat qoldig‘i ustiga qo‘shimcha mablag‘ kiritilishi mumkin. Biroq ushbu omonat turining amal qilish davri tugagandan keyin omonatga qo‘shimcha mablag‘ qabul qilish va omonatga mablag‘ qabul qilish taqiqlanadi.

1.3. Bank omonati shartnomasini omonatchi tomonidan noto‘g‘ri talqin qilinishi omonatchiga bank tomonidan shartnoma yoki ofertaga zid ravishda ma’lum imtiyozlar yaratib berishga asos bo‘lmaydi.

 1.3. Omonatchi quyidagilarni tasdiqlaydi:

- Omonat shartlarida belgilangan boshqa shartlar hamda quyidagilar bilan mazkur omonat shartnomasini imzolash jarayonida tanishtirilganligi;

Kafolatlash xodisasi yuzaga kelganida omonatchilarning bankdagi omonatlari uchun kompenesatsiya miqdori O‘zbekiston Respublikasining “Banklardagi omonatlarni himoya qilish kafolatlari to‘g‘risida”gi Qonuniga muvofiq belgilanadi va omonatlarini kafolatlash agentligi tomonidan quyidagi miqdorda amalga oshiriladi:

- kafolatlash ob’ekti qoldig‘ining to‘liq hajmini, agar uning miqdori ikki yuz million so‘m yoki undan kam bo‘lsa;

- ikki yuz million so‘mni, agar kafolatlash ob’ektining qoldig‘i ikki yuz million so‘mdan ko‘p bo‘lsa.

 - “Shaxsga doir ma’lumotlar to‘g‘risida”gi qonunga muvofiq, o‘zining shaxsga doir ma’lumotlari Bank tomonidan ishlov berilishiga va uchinchi shaxlarga taqdim qilinishiga shartlarsiz va muddatsiz o‘z roziligini berganligini (shartnomaning ushbu sharti u bekor bo‘lgandan so‘ng ham o‘z kuchini saqlaydi);

**II. Omonatga mablag‘ qabul qilish va rasmiylashtirish shartlari.**

2.1. Omonatga mablag‘ qabul qilishdan oldin bank xodimi omonatchini ushbu omonat shartnomasi loyihasi hamda O‘zbekiston Respublikasi Adliya vazirligida 2018 yil 2 iyulda 3030-son bilan ro‘yxatdan o‘tgan “Bank xizmatlari iste’molchilari bilan o‘zaro munosabatlarni amalga oshirishda tijorat banklarining faoliyatiga qo‘yiladigan minimal talablar to‘g‘risida”gi Nizomning 26 bandida belgilangan ma’lumotlar bilan tanishtiradi.

2.2. Omonatga mablag‘ \_\_\_\_\_\_\_\_\_\_\_\_\_\_\_\_ yildan \_\_\_\_\_\_\_\_\_\_\_\_\_\_\_\_\_\_\_\_\_ yilgacha, oxirgi kunni hisobga olgan holda (omonat joylashtirilgan muddat) oy muddatda qabul qilinadi.

2.3. Omonatga mablag‘lar qabul qilishning eng kam miqdori
5 000.0 (Besh ming) so‘mni tashkil qiladi. Omonatga mablag‘ qabul qilishning yuqori miqdori cheklanmagan.

2.4. Omonatga mablag‘lar milliy valyutada naqd pul shaklida yoki naqd pulsiz shaklda omonatchining O‘zbekiston Respublikasi qonunchiligida taqiqlanmagan mablag‘lari, ish haqi va unga tenglashtirilgan mablag‘lari shu jumladan, omonatchining bank plastik kartasidagi mablag‘lari hisobidan qabul qilinadi. Omonatga kelib tushgan mablag‘lar manbasining qonuniyligi yuzasidan to‘liq javobgarlik omonatchi yoki mablag‘ joylashtiruvchi zimmasiga yuklatiladi.

2.5. Omonat qoldig‘i ustiga qo‘shimcha mablag‘ kiritilishi mumkin. Biroq ushbu omonat turining amal qilish davri tugagandan keyin omonatga qo‘shimcha mablag‘ qabul qilish va omonatga mablag‘ qabul qilish taqiqlanadi.

2.6. Agar, omonatchi muddati tugagan jamg‘arma omonatini ushbu omonatga qaytadan joylashtirish (muddatini uzaytirish) istagini bildirsa, aynan ushbu omonat bankda amalda bo‘lgan holatdagi shartlar asosida omonat summasi va unga hisoblangan (agar omonatchi foizlarni talab qilmasdan omonat summasiga kiritmoqchi bo‘lsa) foizlari bilan birga qayta rasmiylashtirilishi mumkin. Bunda omonatchiga yangi omonat daftarchasi rasmiylashtirilmaydi va yangi hisobvaraq ochilmaydi.

2.7. Bank qabul qilgan omonat mablag‘ini hisobini yuritish uchun “Tijorat banklarida buxgalteriya hisobining hisobvaraqlar rejasini tasdiqlash to‘g‘risi”da (O‘zbekiston Respublikasi Adliya vazirligida 3336-son bilan ro‘yxatga olingan) belgilangan hisobvaraqlarda 20 ta raqamli shaxsiy hisobvaraq ochadi.

2.8 Ushbu bank omonati shartnomasi omonat summasi bankdagi tegishli hisobraqamga kelib tushgan kundan boshlab tuzilgan hisoblanadi.

**III. Omonatga foizlar hisoblash va qaytarish shartlari**

3.1 “Ipotekaga boshlang’ich badal” maqsadli jamg‘arma omonat turiga joylashtirilgan mablag‘ga yillik amaldagi O‘zbekiston Respublikasi Markaziy bankining qayta moliyalashtirish stavkasi foizi miqdori(suzib yuruvchi foiz stavka)da, 365 kun hisobidan kelib chiqqan holda ustama foiz hisoblanadi hamda omonat muddati tugagandan so‘ng to‘lab beriladi.

O‘zbekiston Respublikasi Markaziy bankining qayta moliyalashtirish stavkasining o‘zgarishining rasmiy kuni ushbu omonat bo‘yicha unga mos ravishda foiz to‘lovining o‘zgarishiga asos bo‘ladi.

3.2. Omonatga joylashtirilgan mablag‘ga foiz to‘lovlar 365 kun hisobidan kelib chiqib, omonat bankka tushgan kunning ertasidan boshlab, to u omonatchiga qaytarilgan yoki boshqa asoslarga ko‘ra omonatchining hisobvarag‘idan o‘chirilgan kundan oldingi kungacha hisoblanadi.

3.3. Omonatga hisoblangan foizlar yillik kapitalizatsiya qilinadi.

3.4. Omonatga hisoblangan foizlar bank tomonidan har oyda omonat summasiga hisoblangan foizlar Omonat shartlarida belgilangan muddat va tartibda Omonatchiga (norezident bo‘lgan jismoniy shaxs omonatiga hisoblangan foiz daromadidan O‘zbekiston Respublikasining Soliq kodeksining 382-moddasiga asosan 10 foiz miqdorida belgilangan tartibda soliq chegirib qolgan holda omonat hisobvarag‘iga o‘tkazilgan kuni avtomatik tarzda ushlab qolish orqali) to‘lab beriladi.

3.5. Bir oy muddat to‘lmasdan omonatchining tashabbusi bilan qaytarib olingan omonatga hisoblangan foiz to‘lovlar bank tomonidan ushlab qolinadi.

3.6. Ushbu shartnomaga muvofiq Omonatchi o‘zining omonatidagi mablag‘larini muddatidan oldin (13 oy to‘lmasdan) bankdan talab qilganida shartnoma sharti omonatchi tomonidan buzilgan hisoblanadi va ushbu omonatga foiz to‘lanmaydi. Omonatga oldindan hisoblangan foizlar bank tomonidan ushlab qolinadi.

Omonatning qisman muddatidan oldin qaytarish orqali shartnomani davom ettirishga mazkur shartnomaga muvofiq yo‘l qo‘yilmaydi.

3.7. Omonatni yoki uning foizlarini to‘lash muddati dam olish va bayram kunlariga to‘g‘ri kelganda omonat to‘lovlari keyingi ish kunida beriladi.

3.8. Omonatchining omonat hisobvarag‘i vakolatli organlar tomonidan band solingan davri uchun omonatga foizlar hisoblanmaydi.

3.9. Omonatdagi qoldiq (hisoblangan foizlar bilan birga) mablag‘larning
100 so‘mdan ortiq qismi yaxlitlangan holda omonatchiga to‘liq to‘lab beriladi. 1 tiyindan 99 so‘mgacha bo‘lgan qismi bank harajati(daromadi)ga qaytariladi.

3.10. Omonatchi o‘z pul mablag‘larini shartnoma muddati davomida mazkur shartnomada kelishilgan shartlarga amal qilgan holda naqd pulda yoki naqd pulsiz shaklida olishi, boshqa omonat turiga qayta rasmiylashtirishi shuningdek, boshqa hisob raqamlarga naqd pulsiz shaklda o‘tkazishi mumkin.

3.11. Omonatchining naqd pulsiz shaklida ish haqi va unga tenglashtirilgan mablag‘lari jumladan, bank plastik kartasidan joylashtirilgan omonatiga hisoblangan foiz to‘lovlar omonatchining talabiga muvofiq bank tomonidan naqd pul shaklida berilishi mumkin.

3.12. “Omonatchi” yoki uning qonuniy vakili topshirig‘iga binoan omonat hisobvarag‘ida turgan pul mablag‘lari bilan bog‘liq bank amaliyotlari bo‘yicha amalga oshirilgan hizmatlar uchun bankning amaldagi yagona tarifi asosida omonatchining roziligisiz bank xizmat haqi undiriladi.

3.13. Omonat muddati tugagandan so‘ng, joylashtirilgan mablag‘ni omonatchi tomonidan qaytarib berish talab qilinmagan hollarda, omonatning muddati talab qilib olinguncha saqlanadigan omonatlar shartlari asosida uzaytirilgan hisoblanadi. Omonatning shartnoma muddati tugagandan so‘ng 3 bank ish kunida omonatchi tomonidan joylashtirilgan omonat mablag‘i bankdan talab qilib olinmasa, omonat mablag‘i (hisoblangan foizlari bilan birgalikda) omonatchining ishtirokisiz omonatchining “Talab qilib olinguncha” saqlanadigan omonat hisob raqamiga o‘tkaziladi.

3.14. Agar omonatchi, jamg‘arma omonatini bank omonati shartnomasida ko‘rsatilgan holatlar yuz bergunga qadar qaytarib berishni talab qilmoqchi bo‘lsa, omonatchi bu haqida bankni omonatini qaytarib olishni rejalashtirayotgan sanadan kamida bir oy oldin xabardor qilishi lozim.

**IV. Tomonlarning huquq va majburiyatlari**

* 1. Omonatchi quyidagi huquqlarga ega:

4.1.1. Bankning omonat turlari to‘g‘risidagi ma’lumotlarni og‘zaki, bank telefon aloqasi yoki Internet vebsaytlari orqali olish;

4.1.2. Omonat summasi va u bo‘yicha hisoblangan foizlarni ushbu shartnomada kelishilgan shartlar asosida belgilangan muddatlarda bankdan olish;

4.1.3. Omonatchi bank omonati shartnomasi muddati tugagunga qadar davr oralig‘ida bankdan mavjud omonatini muddatidan oldin qaytarib berishni yoki uni boshqa omonat turiga qayta rasmiylashtirishni mazkur shartnoma shartlari asosida talab qilish;

4.1.4. Omonatchi o‘z istagiga ko‘ra bankning “SMS banking” yoki boshqa amaldagi xizmat turlaridan, “Elektron oferta” asosida bank bilan belgilangan tartibda munosabatga kirishishi hamda omonat hisobvaraqlaridan masofadan foydalanish.

4.2. Bank quyidagi huquqlarga ega:

4.2.1. Omonatchi yoki uning qonuniy vakillaridan hisobvaraq ochish hamda amaliyotlarni bajarishda shaxsini aniqlash maqsadida shaxsini tasdiqlovchi hujjatini ko‘rsatilishini talab etish va uning nusxasini olish. Zarur hollarda qonunda ko‘zda tutilgan boshqa qo‘shimcha hujjatlarni talab qilish;

4.2.2. Omonatchining bank omonati hisobvarag‘idagi pul mablag‘larini ularning omonat daftarchalari bilan mos kelishini ichki xatlovdan o‘tkazish yoki boshqa zarur deb topilgan hollarda yuzaga kelgan noaniqliklar bo‘yicha omonatchini bankka taklif qilish;

4.2.3. Omonat muddati tugaganidan so‘ng omonatchi tomonidan joylashtirilgan mablag‘ini qaytarib olish talab qilinmagan hollarda, ushbu omonatini talab qilib olinguncha saqlanadigan omonatlar hisobvarag‘ini omonatchining roziligisiz ochib, ushbu hisobvaraqqa o‘tkazish;

4.2.4. Bank omonatchining omonat hisobvarag‘ida turgan pul mablag‘lariga doir bank operatsiyalari va dasturiy xizmatlar bo‘yicha omonatchining roziligisiz bajarilgan amaliyotlar uchun bankning amaldagi xizmat tariflariga asosan vositachilik haqini undirish;

4.2.5. Bank ushbu hisobvaraq va u orqali bajarilgan amaliyotlar to‘g‘risidagi ma’lumotlarni “Bank siri to‘g‘risida” O‘zbekiston Respublikasi qonunida belgilangan tartib asosida uchinchi shaxslarga omonatchining roziligisiz berish va qonunchilikda ta’qiqlanmagan boshqa huquqlarga ega.

4.3. Omonatchining majburiyatlari quyidagilardan iborat:

4.3.1. Omonatchi ushbu omonat shartnomasida kelishilgan summani to‘liq va o‘z vaqtida bankdagi omonat hisobvarag‘iga topshirish;

4.3.2. Agar omonatchi jamg‘arma omonatini bank omonati shartnomasida ko‘rsatilgan muddatidan oldin to‘liq yoki qisman qaytarib berishni talab qilsa, omonatchi joylashtirgan omonatini muddatidan oldin qaytarib olishi to‘g‘risida bankni kamida bir oy oldin xabardor qilish;

4.3.3. Omonatchi bankning “SMS banking” xizmati yoki “Elektron oferta” asosida omonat dasturining amaldagi elektron shaklidan foydalanish jarayonida ma’lumotlarni oshkor qilish yoki qilmaslik jumladan, masofaviy tarzda amalga oshirgan amaliyotlarining barcha oqibatlari va xatarlari bo‘yicha javobgarlikni to‘liq o‘z zimmasiga olishi.

4.4. Bankning majburiyatlari quyidagilardan iborat:

4.4.1. Bank omonatning sir saqlanishini, omonat mablag‘larini xisobvaraqlarga kiritish va chiqarishda amaldagi qonunchilikka rioya qilish;

4.4.2. Omonat va unga hisoblangan foizlarni mazkur shartnoma shartlari asosida o‘z vaqtida to‘liq miqdorda qaytarib berish yoki omonatchi talabiga ko‘ra boshqa hisob raqamga o‘tkazish;

4.4.3. Norezident jismoniy shaxslarning omonatlariga hisoblangan foiz daromadlarini omonatchiga to‘lanishida, O‘zbekiston Respublikasining Soliq kodeksining 382-moddasiga asosan daromad summasining 10 foiz miqdorida soliq undirish;

**V. Tomonlarning javobgarligi va boshqa shartlar**

5.1. Tomonlar shartnoma shartlarini bajarmaganligi yoki lozim darajada bajarmaganligi uchun amaldagi qonunchilikda belgilangan tartibda javobgar bo‘ladilar.

5.2. Shartnoma shartlarini bajarish yuzasidan kelib chiqadigan nizolar tomonlarning o‘zaro kelishuvlari orqali hal etiladi, tomonlar o‘zaro kelishuvga erishmaganlarida nizolar sud tartibida ko‘rib chiqiladi.

5.3. Tomonlar o‘zlariga bog‘liq bo‘lmagan holda oldindan ko‘rib yoki bilib bo‘lmaydigan voqea va hodisalar natijasida o‘z majburiyatlarini to‘liq yoki qisman bajara olmasalar, majburiyatlarning fors-major holati (zilzila, urush, epidemiya, portlash, yong‘in, vakolatli organlar qarori, elektr tokining o‘chib qolishi, elektron to‘lov tizimi ishdan chiqishi)ga tegishli qismi uchun javobgar bo‘lmaydilar. Ushbu holat yuzaga kelganda, majburiyatlarini bajarmagan taraf ikkinchi tarafni bu haqida 15 (o‘n besh) kunlik muddat ichida yozma ravishda tasdiqlovchi xujjatlarni ilova qilgan holda xabardor qilishi shart.

5.4. Shartnoma tuzuvchi tomonlar ushbu shartnomani tuzish uchun fuqaroviy muomala layoqatiga va shartnomani imzolash vakolatiga ega ekanliklarini tasdiqlaydilar.

5.5. Ushbu shartnoma ikki nusxada tuzilib, ular teng yuridik kuchga ega va tomonlarda bir nusxadan saqlanadi. Shartnoma bank tomonidan omonat summasi hamda foizlari to‘liq qaytarilgunga qadar muddatda amalda bo‘ladi.

**VI.Tomonlarning manzili va rekvizitlari:**

|  |  |
| --- | --- |
| **«Bank»**Bank filiali boshqaruvchisi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Familiyasi, ismi otasining ismi)Manzil: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ MFO ­­­­­­­­­­­­­­\_\_\_\_\_\_\_\_\_\_\_\_\_\_ STIR \_\_\_\_\_\_\_\_\_Tel: \_\_\_\_\_\_\_\_\_\_\_\_\_\_\_\_\_\_\_\_\_\_ Boshqaruvchi (BXO, BXKM)Yurist \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Nazoratchi-buxgalter \_\_\_\_\_\_\_\_\_\_\_\_\_\_\_ Imzo \_\_\_\_\_\_\_\_\_\_\_ | **«Omonatchi»**(Familiyasi,ismi, otasining ismi)Tug‘ilgan sanasi \_\_\_\_\_\_\_\_\_\_\_\_\_\_\_\_\_\_\_Tel \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Yashash manzili (ro‘yxat bo‘yicha va haqiqatda) \_\_\_\_\_\_\_\_\_\_\_\_\_\_\_\_\_\_\_\_\_Pasport: seriyasi\_\_\_\_\_\_\_\_\_\_\_\_\_\_\_raqami berilgan sanasi \_\_\_\_\_\_\_\_\_\_\_\_\_\_\_\_\_\_\_\_\_Kim tomonidan berilgan \_\_\_\_\_\_\_\_\_\_\_\_\_\_\_*Omonat shartnomasi shartlari va bank Tarifi bilan tanishdim* Imzo \_\_\_\_\_\_\_\_\_\_\_\_\_\_ |